ອາຢາໂຕລາ ອາລີ ຄາເມນີ ສເນີແນະໃຫ້ແກ້ໄຂບັນຫາການເລືອກຕັ້ງທີ່ອີຣ່ານ ຜ່ານວິທີກົດໝາຍ
ຂ່າວອື່ນໆຕື່ມອີກ: ສະຫະພາບຢູໂຣບແລະສະຫະຣັດສນັບສນຸນນະໂຍບາຍທ່ີມີເງື່ອນໄຂຂອງອີສຣາແອນກ່ຽວກັບປາເລສໄຕນ໌; ທະຫານນາໆຊາດທ່ີອັຟການີສຖານມີຜູ້ບັນຊາການ
ໂທລະພາບແຫ່ງຣັດຂອງອິຣ່ານລາຍງານວ່າ Ayatollah Ali Kha-menei ຜູ່ນຳສູງສຸດຂອງອິຣ່ານ ໄດ້ບອກທ່ານ Mir Hossein Mousawi ທ່ີໄດ້ປາໄຊໃນການເລືອກຕັ້ງປະທານາທິບໍດີນັ້ນ ໃຫ້ດຳເນີນການຮ້ອງຮຽນຂອງທ່ານ ກ່ຽວກັບການເລືອກຕັ້ງທ່ີເກີດເປັນບັນຫາໂຕ້ແຍ່ງກັນນັ້ນ ຜ່ານວິທີທາງກົດໝາຍ ລາຍງານດັ່ງກ່າວນີ້ ມີຂຶ້ນ ຫລັງຈາກມີການປະທ້ວງຢູ່ຕາມຖນົນຫົນທາງ ເປັນເວລາ 2 ມື້ ຊຶ່ງບາງຄັ້ງ້ໄດ້ດຳເນີນໄປຢ່າງຮຸນແຮງ ໃນນະຄອນຫລວງເຕ່ຣ່ານ ຫລັງຈາກພວກເຈົ້າໜ້າທ່ີປະກາດວ່າ ປະທານາທິບໍດີມັກມຸດ ອະມາດີເນຈາດ ໄດ້ຮັບໄຊຊະນະຢ່າງຖ້ວມລົ້ນໃນການ ເລືອກຕັ້ງໃນວັນສຸກຜ່ານມານີ້ ປະທານາທິບໍດີອະມາດີເນຈາດເອງ ໄດ້ອອກມາກ່າວວ່າ ການເລືອກຕັ້ງໄດ້ດຳເນີນໄປຢ່າງເສຣີແລະຍຸຕິທັມ : ສະຫະພາບຢູໂຣບແລະສະຫະຣັດກ່າວວ່າການສນັບສນຸນແບບມີເງື່ອນໄຂຂອງນາຍົກຣັຖມຸນຕີອີສຣາແອນ ຂໍ່ການສ້າງຕັ້ງຣັດປາເເລສໄຕນ໌ນັ້ນ ຖືວ່າເປັນບາດກ້າວສຳຄັນໄປສູູ່ສັນຕິພາບໃນພາກຕາເວັນອອກກາງ ທ່ານເບັນຈາມິນ ເນຕັນຢາຮູ ນາຍົກຣັຖມຸນຕີອີສຣາແອນ ໄດ້ສນັບສນຸນເປົ້າໝາຍຂອງການສ້າງຕັ້ງປະເທດປາເເລສໄຕນ໌ ໂດຍຕັ້ງເງື່ອນໄຂທ່ີເຂັ້ມງວດຂຶ້ນເປັນເທື່ອທຳອິດ ໃນຄຳປາໄສກ່ຽວກັບນະໂຍບາຍຂອງທ່ານ ໃນວັນອາທິດວານນີ້ ທ່ານເນຕັນຢາຮູ ກ່າວວ່າ ທ່ານຈະຮັບເອົາປະເທດປາເເລສໄຕນ໌ ຕາບໃດທ່ີປະເທດດັ່ງກ່າວບໍ່ມີກຳລັງທະຫານ ແລະຮັບຮູ້ອີສຣາແອນໃນຖານະເປັນປະເທດນື່ງຂອງປະຊາ ຊົນຊາວຢີວ ໂຄສົກຂອງທ່ານມັກມຸດ ອັບບັສ ປະທານາທິບໍດີປາແລສໄຕນ໌ປະນາມ ຄຳປາໄສຂອງທ່ານເນຕັນຢາຮູວ່າ ເປັນການລອບທຳລາຍຄວາມພະຍາ ຍາມເພື່ອສ້າງສັນຕິພາບ ແຕ່ສະຫະພາບຢູໂຣບແລະສະຫະຣັດ ຕ່າງກໍເວົ້າວ່າ ການທີ່ທ່ານເນຕັນຢາຮູ ເວົ້າເຖິງການສ້າງຕັ້ງປະເທດປາເເລສໄຕນ໌ນັ້ນ ກໍຖືວ່າເປັນ ບາດກ້າວ ໄປຂ້າງໜ້າແລ້ວ ທະຫານນາໆຊາດໃນອັຟການີສຖານມີຜູ້ບັນຊາການໃໝ່ ສຳລັບນຳພາເຂົາເຈົ້າໃນການຕໍ່ສູ້ກັບການກະບົດ ທ່ີຮຸນແຮງຂຶ້ນນັບມື້ຂອງກຸ່ມຕາລີ ບັນ ນາຍພົນ Stanley McChrystal ໄດ້ເຣີ່ມດຳຣົງຕຳແໜ່ງເປັນຜູ້ບັນຊາການສູງສຸດຂອງກຳລັງສະຫະຣັດແລະຂອງກຸ່ມເນໂຕໃນອັຟການີສຖານຢ່າງເປັນທາງການແລ້ວ ຫລັງຈາກຮ່ວມພິທີມອບຕຳແໜ່ງນ້ອຍໆ ທ່ີຈັດຂຶ້ນໃນວັນຈັນມື້ນີ້ຢູ່ນະຄອນຫລວງຄາບູລ ນາຍພົນ McChrystal ໄດ້ກ່າວເນັ້ນຄຳໝັ້ນສັນຍາຂອງທ່ານ ທ່ີຈະຕໍ່ສູ້ພວກຫົວຮຸນແຮງ ໂດຍຈະເພ່ງເລັງໃສ່ການເຮັດໃຫ້ການຕາຍຂອງພົນລະເຮືອນ ຫລຸດນ້ອຍລົງ ຊື່ງທ່ານເອີ້ນປະຊາຊົນອັຟການີສຖານວ່າ ເປັນຈຸດລວມຂອງການປະກອບພາລະກິດຂອງທ່ານ ແຕ່ທ່ານໄດ້ກ່າວເຕືອນພວກຫົວຮຸນ ແຮງໃນວັນຈັນມື້ນີ້ວ່າ ເຖິງແມ່ນພວກທະຫານນາໆຊາດຈະປະຕິບັດ ງານໄປດ້ວຍຄວາມລະມັດລະວັງກໍຕາມ ແຕ່ເຂົາເຈົ້າກໍຈະຮັບມືກັບ ພວກສັດຕູຢ່າງບໍ່ມີຄວາມຢ້ານກົວໃດໆ ໃນວັນອາທິດວານນີ້ ຜູ້ບັນຊາການຄົນໃໝ່ໄດ້ທຳການພົບປະຄັ້ງທຳອິດຂອງທ່ານ ກັບປະທານາທິບໍດີ Hamid Karzai ແຫ່ງອັຟການີສຖານ ຢູ່ນະຄອນຫລວງຄາບູລ ຮອງປະທານາທິບໍດີສະຫະຣັດ ທ່ານ Joe Biden ກ່າວວ່າ ຣັຖບານກຸງວໍຊິງຕັນ ມີຄວາມໝາຍໝັ້ນທ່ີຈະປະຕິບັດການລົງໂທດທ່ີເຂັ້ມງວດ ຂຶ້ນຂອງສະຫະປະຊາຊາດຕໍ່ເກົາຫລີເໜືອນັ້ນ ເຖິງແມ່ນມີຄຳແຖລງທີ່ ເປັນການທ້າທາຍມາຈາກກຸງພຽງຢ້າງກໍຕາມ ໃນໂອກາດໃຫ້ສຳພາດຂ່າວທາງໂທລະພາບສະຫະຣັດ ໃນວັນອາທິດວານນີ້ ທ່ານ Biden ກ່າວວ່າ ເກົາຫລີເໜືອເປັນກຳລັງທ່ີທຳລາຍສະ ຖຽນລະພາບຢູ່ໃນເອເຊັຍ ແລະວ່າພວກອາວຸດນີວເຄລັຍແລະລູກສອນໄຟຂອງກຸງພຽງຢ້າງ ທີ່ກຳລັງຂຍາຍກ້ວາງອອກໄປນັ້ນ ແມ່ນເປັນໄພຂົ່ມຂູ່ທີ່ຮ້າຍແຮງຕໍ່ໂລກທັງໝົດ ເກົາຫລີເໜືອກ່າວວ່າ ການລົງໂທດຄັ້ງໃໝ່ຂອງສະຫະປະຊາຊາດຈະບໍ່ເຮັດໃຫ້ໂຄງການຜລິດນີວເຄລັຍຂອງຕົນຊັກຊ້າລົງ ໃນວັນເສົາແລ້ວນີ້ ກຸງພຽງຢ້າງກ່າວວ່າ ຕົນຈະຫັນປ່ຽນທາດ plutonium ທ່ີຍັງເຫລືອ ຂອງຕົນໃຫ້ເປັນອາວຸດ ແລະເຣີ່ມຫລອມທາດຢູຣານຽມຄືນໃໝ່ເພື່ອ ຜລິດອາວຸດນີວເຄລັຍ ຕື່ມອີກ ກຸ່ມປົກປ້ອງສິດທິມະນຸດ 2 ກຸ່ມເປີດເຜີຍລາຍງານສະບັບນຶ່ງໃນວັນຈັນ ມື້ນີ້ ກ່າວຫາເກົາຫລີໃຕ້ວ່າ ບໍ່ໄດ້ກຳກັບເບິ່ງນຳພວກບໍລິສັດຂອງຕົນໃນການລະເມີດສິດທິມະນຸດຕ່າງໆ ທ່ີພົວພັນກັບການພັດທະນາບໍ່ແກສ ທັມມະຊາດໃນມຽນມ້ານັ້ນ ລາຍງານຂອງອົງການປ້ອງກັນສິດທິມະນຸດ EarthRights ສາກົນ ແລະອົງການ Shwe Gas Movement ໃຫ້ລາຍລະອຽວກ່ຽວກັບວິທີການທ່ີຣັຖບານກຸງໂຊນ ປະຕິເສດຕໍ່ການຈົ່ມວ່າແລະຮ້ອງຮຽນຂອງ ສອງກຸ່ມນີ້ ແລະຂອງຜູ້ຟ້ອງຮ້ອງຮ່ວມກັນອີກ 9 ຄົນ ຊື່ງຮວມທັງ 2 ອົງການແຮງງານໃຫຍ່ທ່ີສຸດຂອງເກົາຫລີໃຕ້ ທ່ີໄດ້ຍ່ືນເອກກະສານ ຮ້ອງຮຽນຂອງເຂົາເຈົ້າໃນເດືອນຕຸລາ ປີແລ້ວນີ້ ເອກກະສານດັ່ງກ່າວ ໄດ້ເລົ່າເຖິງການລະເມີດສິດຕ່າງໆທ່ີພົວພັນກັບໂຄງການ Shwe Gas ຊຶ່ງເປັນໂຄງການພັດທະນາອາຍແກສທັມມະ ຊາດທີ່ໃຫຍ່ທ່ີສຸດໃນມຽນມ້າ ພາຍໃຕ້ການນຳພາຂອງບໍລິສັດ Dae-woo International ຂອງເກົາຫລີໃຕ້